Ministru kabineta noteikumu projekta

**"Noteikumi par** **iekšējās kontroles sistēmu tiešās pārvaldes iestādēs**" **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts pārvaldes iekārtas likuma 17.panta sestā daļa.  Ministru kabineta 2010.gada 24.februāra rīkojuma Nr.114 "Par Pasākumu plānu iekšējā audita sistēmas pilnveidošanai" 3.punktā "Rīcības virzieniem atbilstošu pasākumu plāns" iekļautais 3.1.2.uzdevums |
| 2. | Pašreizējā situācija un problēmas | Pašlaik nepastāv normatīvo aktu regulējums valsts tiešās pārvaldes iestādēm par iekšējās kontroles sistēmas pamatprasībām.  Līdz 2010.gada 1.oktobrim bija spēkā Ministru kabineta 2003.gada 19.augusta noteikumi Nr.466 "Noteikumi par iekšējās kontroles sistēmas izveidošanas pamatprasībām", kuri tika izdoti, pamatojoties uz 2002.gada 31.oktobrī pieņemto Iekšējā audita likumu.  Atbilstoši Valsts pārvaldes iekārtas likumam valsts pārvaldes iestādes vadītājs ir atbildīgs par iekšējās kontroles sistēmu. Savukārt saskaņā ar 2010.gada 11.februārī pieņemto Iekšējā audita likumu (stājās spēkā no 2010.gada 16.marta) iekšējais audits sniedz vērtējumu par iekšējās kontroles sistēmas efektivitāti un atbilstību ministrijas vai iestādes mērķiem.  Pasākumu plāns Iekšējā audita sistēmas pilnveidošanai (apstiprināts ar Ministru kabineta 2010.gada 24.februāra rīkojumu Nr.114) identificē, ka valsts pārvaldē kopumā nepieciešama lielāka vadības uzmanība iekšējās kontroles sistēmas stiprināšanai. Valsts pārvaldes iekšējās kontroles sistēma ir jāuzlabo, novēršot iespējamos normatīvo aktu pārkāpumus un resursu nelietderīgu, ļaunprātīgu vai kļūdainu izmantošanu. Iekšējās kontroles sistēmas uzlabošanai ir nepieciešama gan institūcijas vadības funkcijas uzlabošana, gan iekšējā audita sistēmas stiprināšana.  Finanšu ministrijas apkopotie dati par valsts pārvaldes iekšējā audita struktūrvienību sniegto viedokli par iekšējās kontroles sistēmu liecina, ka kopumā institūcijās ir izveidota iekšējās kontroles sistēma, tomēr ir konstatēti vairāki trūkumi:   * netiek noteikti un pārvaldīti visi ar institūcijas darbību saistītie riski, un to pārvaldība ne vienmēr ir profesionāla; * institūcijas un tās struktūrvienību funkciju vai uzdevumu izpilde netiek vērtēta no efektivitātes un izpildes rādītāju (rezultātu) sasniegšanas viedokļa; * nav pietiekami kontroles pasākumi institūcijas darbības risku novēršanai un finanšu resursu aizsardzībai, nav pietiekami nodrošināti uzraudzības pasākumi par valsts mantas aizsardzību; * nav pietiekami kontroles pasākumi ierēdņu, darbinieku pienākumu un atbildības sadalījumā; * nav pietiekami kontroles pasākumi dokumentu aprites un uzglabāšanas sistēmas, kā arī informācijas aizsardzības nodrošināšanā.   Tādējādi ir nepieciešams izstrādāt jaunu normatīvo aktu, kas noteiktu iekšējās kontroles sistēmas pamatprasības un tās izveidošanas, uzraudzības un uzlabošanas kārtību, kā arī sekmētu efektīvāku iekšējās kontroles sistēmu ieviešanu visā valsts pārvaldē |
| 3. | Saistītie politikas ietekmes novērtējumi un pētījumi | Valsts kanceleja sekmīgai noteikumu projekta "Noteikumi par iekšējās kontroles sistēmu tiešās pārvaldes iestādēs" (turpmāk – noteikumu projekts) izstrādei Eiropas Sociālā fonda 2007.–2013.gadam darbības programmas "Cilvēkresursi un nodarbinātība" aktivitātes "Administratīvā kapacitāte" projekta Nr.1DP/1.5.1.1.1/10/IPIA/CFLA/004/002 "Atbalsts strukturālo reformu ieviešanai valsts pārvaldē" ietvaros veica pētījumu "Iekšējās kontroles sistēmas uzraudzības novērtējums un rekomendāciju izstrāde" (iepirkums "Strukturālo reformu ietekmes novērtējumu veikšana", identifikācijas Nr. MK VK 2010/21ESF). Pētījuma rezultāti ir pieejami http://www.mk.gov.lv/lv/esstrukturfondi/pasakums151/strukturaloreformuistenosana/reformu-novertejumi-un-petijumi/.  Tā kā iekšējās kontroles vide un tās aktivitātes aptver apjomīgus organizācijas procesus, pamatojoties uz identificētajām problēmām iekšējās kontroles nodrošināšanai, pētījums tika ierobežots uz iekšējās kontroles vides uzraudzības efektivitātes nodrošināšanu |
| 4. | Tiesiskā regulējuma mērķis un būtība | Noteikumu projekts ir izstrādāts, lai nodrošinātu efektīvāku iekšējās kontroles sistēmu ieviešanu visā valsts pārvaldē. Lai neradītu papildus administratīvo slogu iestādēm laikā, kad ir samazināti administratīvie un personāla resursi, noteikumu projektā ir iekļautas tikai pamatprasības iekšējās kontroles sistēmas izveidošanai, uzraudzībai un uzlabošanai.    Iekšējās kontroles sistēmas mērķis ir nodrošināt pastāvīgu, ekonomisku, efektīvu un lietderīgu iestādes darbību, īstenojot risku vadības, kontroles un pārvaldības pasākumu kopumu.  Noteikumu projektā iekļautās pamatprasības iekšējās kontroles sistēmas izveidei un uzraudzībai ir balstītas uz *COSO* (*The Commitee of Sponsoring Organizations*) modeli, kas aptver kontroles vidi, risku novērtējumu, kontroles aktivitātes, informāciju un komunikāciju, uzraudzību.  Izstrādājot noteikumu projektu, ir ņemti vērā konsultantu ieteikumi iekšējās kontroles sistēmas izveidei un uzraudzībai, kā arī Eiropas Komisijas Iekšējās kontroles standartā un *INTOSAI* dokumentā "Iekšējās kontroles standartu vadlīnijas valsts pārvaldes vajadzībām" iekļautās pamatprasības iekšējās kontroles sistēmas izveidei |
| 5. | Projekta izstrādē iesaistītās institūcijas | Noteikumu projektu Valsts kanceleja ir izstrādājusi sadarbībā ar Finanšu ministriju un Korupcijas novēršanas un apkarošanas biroju |
| 6. | Iemesli, kādēļ netika nodrošināta sabiedrības līdzdalība | Normatīvā akta projektam nav tiešas ietekmes uz sabiedrību |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Valsts tiešās pārvaldes iestādēs nodarbinātie (aptuveni 38 000) |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

Anotācijas III sadaļa – projekts šo jomu neskar.

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav |
| 2. | Cita informācija | Lai nodrošinātu vienotu praksi iekšējās kontroles sistēmas ieviešanā, līdz 2012.gada 1.martam paredzēts izstrādāt iekšējās kontroles sistēmas izveidošanas, uzraudzības un uzlabošanas vadlīnijas |

Anotācijas V, VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts tiešās pārvaldes iestādes |
| 2. | Projekta izpildes ietekme uz pārvaldes funkcijām | Normatīvā akta izpilde tiks nodrošināta atbilstoši anotācijas VII sadaļas 1.punktā minēto institūciju līdzšinējām funkcijām |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar |
| 6. | Cita informācija | Nav |

Ministru prezidents V.Dombrovskis

Vizē:

Valsts kancelejas direktore E.Dreimane

19.04.2012.

861

Rauga 67082977

jolanta.rauga@mk.gov.lv